**О Б А В Е Ш Т Е Њ Е**

**О ПОТРЕБНОЈ ДОКУМЕНТАЦИЈИ ЗА ОДРЕЂИВАЊЕ КАТЕГОРИЈЕ ТУРИСТИЧКОГ МЕСТА**

 Туристичко место јесте организациона и функционална целина са формираном туристичком понудом, природним вредностима, културним добрима и другим знаменитостима значајним за туризам, комуналном, саобраћајном и туристичком инфраструктуром, као и објектима и другим садржајима за смештај и боравак туриста.

 Категоризација туристичког места врши се на основу обима туристичког промета, степена изграђености туристичке, комуналне и саобраћајне инфраструктуре и туристичке супраструктуре.

 Захтев за категоризацију туристичког места подноси јединица локалне самоуправе министарству. Захтев могу заједнички поднети и две или више јединица локалне самоуправе.

Ближи услови за одређивање категорије туристичког места, начин одређивања и промену категорије садржани су у **Правилнику о категоризацији туристичких места (,,Службени гласник РСˮ, бр. 24/12, 31/12-испр. и 102/15).**

Приликом подношења захтева за категоризацију туристичког места потребно је доставити уредно попуњену следећу документацију:

**1**. **Захтев за одређивање категорије туристичког места;**

**2. Табелу број 1 - Обим туристичког промета;**

**3. Табелу број 2 – Квалитативни критеријуми за разврставање у категорију туристичког места у погледу комуналне, саобраћајне и туристичке инфраструктуре;**

 **4. Табелу број 3 – Квалитативни критеријуми за разврставање у категорију туристичког места у погледу туристичке супраструктуре.**

 Наведена документа могу се преузети са званичне интернет странице овог министарства ( [*www.mtt.gov.rs*](http://www.mtt.gov.rs) *)*.

 Уз напред наведена документа прилажу се и одговарајући **докази о испуњености квантитативних и квалитативних критеријума** (потврде издате и прибављене од стране надлежних институција, јавних и јавно-комуналних предузећа, организација, служби, удружења и сл. (нпр. Републички завод за статистику, надлежни заводи за заштиту споменика културе, заштиту природе и сл.), а којима се потврђују подаци садржани у захтеву за категоризацију туристичког места. Докази о испуњености квантитативних и квалитативних критеријума не могу бити старији од годину дана.

Захтев се подноси **Министарству трговине, туризма и телекомуникација -Сектор за туризам, Омладинских бригада број 1, 11070 Београд.**

За додатне информације можете се обратити нателефон: **011/ 3139 671.**